PATVIRTINTA

Šiaulių r. Ginkūnų Sofijos ir

Vladimiro Zubovų progimnazijos

direktoriaus 2022 m. lapkričio 30 d.

įsakymu Nr. P-243(2.1)

**ŠIAULIŲ R. GINKŪNŲ SOFIJOS IR VLADIMIRO ZUBOVŲ PROGIMNAZIJA**

**VAIRUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Vairuotojo pareigybė priskiriama kvalifikuotų darbuotojų grupei.

2. Pareigybės lygis – C, profesijos kodas – 832207.

3. Pareigybės paskirtis – techniškai tvarkingu mokykliniu autobusu saugiai ir laiku vežioti mokinius į/iš progimnazijos ir kitais ugdymo tikslais bei maršrutais, nurodytais progimnazijos direktoriaus įsakyme.

4. Vairuotojo veiklą koordinuoja ir atliekamų darbų (funkcijų) kontrolę vykdo progimnazijos direktoriaus pavaduotojas ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. vairuotoju priimamas dirbti asmuo, turintis ne žemesnį kaip vidurinį išsilavinimą ir (ar) įgytą profesinę kvalifikaciją; turintis D kategorijos vairuotojo pažymėjimą ir medicinos įstaigos leidimą dirbti tą darbą;

5.2. vairuotoju gali dirbti asmuo nustatyta tvarka pasitikrinęs sveikatą, išklausęs įvadinę, darbo vietoje, gaisrinę darbuotojų saugos ir sveikatos instrukcijas, privalo pagal grafiką tikrintis sveikatą, laikytis asmeninės darbo higienos.

6. Vairuotojas privalo mokėti, žinoti ir išmanyti:

6.1. saugos ir sveikatos darbe, gaisrinės ir aplinkosaugos, eismo saugumo reikalavimus;

6.2. techninės priežiūros tvarką ir priemones, jos atlikimo nuoseklumą ir terminus;

6.3. užtikrinti autobuso techninę ir sanitarinę būklę, švarą;

6.4. kuro ir tepalų klasifikaciją, savybes ir sunaudojimo normas;

6.5. pirmosios medicinos pagalbos suteikimo būdus ir priemones;

6.6. žinoti ir vykdyti kelių eismo ir saugos, vežant žmones, reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Vairuotojas prižiūri autobusą, užtikrina mokinių ir kitų keleivių saugumą ir laiku atveža į paskirties vietas.

8. Vairuotojas darbo metu privalo turėti:

8.1. Lietuvos Respublikos teritorijoje galiojantį D kategorijos vairuotojo pažymėjimą;

8.2. transporto priemonės registravimo ir techninės apžiūros dokumentus;

8.3. įstatymų nustatytą transporto priemonės draudimo dokumentą;

8.4. kelionės lapą.

9. Tvarko degalų, tepalų, ridos apskaitą.

10. Saugo raktus, signalizacijos pultą, degalų kortelę.

11. Pasibaigus savaitei, pirmadieniais, pateikia direktoriaus pavaduotojui ūkio reikalams užpildytą kelionės lapą.

12. Taupo degalus, tepalus, nepakenkiant autobuso techninei būklei, laiku šalina gedimus.

13. Prižiūri autobuso sanitarinę-higieninę švarą, plauna kėbulo išorę ir vidų.

14. Neleidžia autobuse mokiniams triukšmauti, stumdytis, reikalauti iš mokinių ir kt. keleivių drausmingumo, mandagumo.

15. Prižiūri, kad mažamečiai vaikai į autobusą liptų pirmi.

16. Su mokiniais elgtis kultūringai, nežeminti vaikų orumo.

17. Moka suteikti pirmąją medicinos pagalbą eismo įvykyje nukentėjusiems asmenims.

**IV SKYRIUS**

**MOKINIŲ SAUGUMO UŽTIKRINIMAS**

18. Vairuotojas, įtaręs ar pastebėjęs žodines, fizines, socialines patyčias, smurtą, vadovaujasi Šiaulių r. Ginkūnų Sofijos ir Vladimiro Zubovų progimnazijos nustatyta Smurto ir patyčių prevencijos ir intervencijos vykdymo tvarka:

18.1. nedelsdamas įsikiša ir nutraukia bet kokius tokį įtarimą keliančius veiksmus;

18.2. primena mokiniui, kuris tyčiojasi, smurtauja ar yra įtariamas tyčiojimusi, progimnazijos nuostatas ir mokinio elgesio taisykles;

18.3. informuoja patyrusio patyčias, smurtą mokinio klasės vadovą apie įtariamas ar įvykusias patyčias;

18.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar progimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.)**.**

18.5. įtaręs ar pastebėjęs patyčias kibernetinėje erdvėje arba gavęs apie jas pranešimą:

18.5.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

18.5.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus) ir/ar progimnazijos darbuotojus, direktorių) ar institucijas (policiją);

18.5.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

18.5.4. informuoja patyčias patyrusio mokinio klasės vadovą apie patyčias kibernetinėje erdvėje ir pateikia įrodymus (išsaugotą informaciją);

18.5.5.turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

19. Vairuotojas nedelsiant informuoja progimnazijos direktorių, pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio netinkamą elgesį.

**V SKYRIUS**

**ATSAKOMYBĖ**

20. Vairuotojo atsakomybė:

20.1. už emociškai saugią, mokinio asmenybės ūgčiai ir ugdymuisi palankią aplinką, kurioje ugdytiniai jaučiasi gerbiami, saugūs, jų nuomonė ir siūlymai yra išklausomi ir vertinami;

20.2. privalo imtis visų būtinų priemonių savo ir keleivių saugumui kelionės metu užtikrinti;

20.3. draudžiama vairuoti neblaiviam (girtam) ar apsvaigusiam nuo psichiką veikiančių medžiagų (narkotikų, vaistų, kitų svaigiųjų medžiagų);

20.4. draudžiama vairuoti susirgus ar pavargus, jeigu gali kilti pavojus saugiam eismui;

20.5. draudžiama vairuojant naudotis mobiliojo ryšio priemonėmis;

20.6. policijos pareigūno reikalavimu vairuotojas privalo Lietuvos Respublikos Vyriausybės nustatyta tvarka leisti būti patikrinamas, ar nėra neblaivus ar apsvaigęs nuo psichiką veikiančių medžiagų (narkotikų, vaistų, kitų svaigiųjų medžiagų).

21. Vairuotojui taikoma drausminė, materialinė arba baudžiamoji atsakomybė, jeigu jis:

21.1. pažeidinėjo darbo drausmę;

21.2. nevykdė arba aplaidžiai vykdė savo pareigas, dėl ko susidarė prielaidos įvykti avarijai arba įvykti nelaimingam atsitikimui;

21.3. neatliko savo pareigų;

21.4. savo neatsakingais veiksmais sugadino transporto priemonę.

22. Vairuotojas už savo pareigų netinkamą vykdymą, darbo pareigų pažeidimus atsako darbo tvarkos taisyklių ir Lietuvos Respublikos darbo kodekso bei kitų Lietuvos Respublikos teisės aktų nustatyta tvarka.

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_